Κόψτε την κολοκύθα στη μέση ή στα τέσσερα και αφαιρέστε τα σπόρια. Ραντίστε με λίγο λάδι και βάλτε την σε ένα ταψί με αντικολλητικό χαρτί. Ψήστε τη στο φούρνο στους 180°C για μια ώρα ή μέχρι να μαλακώσει και να μπορείτε να την καρφώσετε με το πιρούνι. Μόλις ψηθεί, αφήστε την να κρυώσει ελαφρώς και μετά αφαιρέστε τη φλούδα με ένα μαχαίρι. Λιώστε τη σάρκα της κολοκύθας στο μπλέντερ ή με μία ράβδο. Χρησιμοποιώντας ένα τούλι ή τουλουπάνι, αφαιρέστε τα περίσσοτερα υγρά. Ο πουρές κολοκύθας είναι έτοιμος.